钦定古今图书集成/明伦汇编/官常典/第764卷 > 《正气歌》文天祥
## 钦定古今图书集成/明伦汇编/官常典/第764卷 > 《正气歌》文天祥

“天地有正气，杂然赋流形。下则为河岳，上则为日星。
于人曰浩然，沛乎塞苍冥。皇路当清夷，含和吐明廷。
时穷节乃见，一一垂丹青。在齐太史简，在晋董狐笔。
在秦张良椎，在汉苏武。节为严将军，头为嵇侍中，血
为张睢阳齿。为颜常山舌。或为辽东帽，清操厉冰雪。
或为《出师表》，鬼神泣壮烈。或为渡江楫，慷慨吞胡羯。”
或为击贼笏，逆竖头破裂。是气所磅礡，凛烈万古存。
当其贯日月，生死安足论。地维赖以立，天柱赖以尊。
三纲实系命，道义为之根。嗟予遘阳九，隶也实不力。
楚囚缨其冠，传车送穷北。鼎镬甘如饴，求之不可得。
阴房閴鬼火，春院閟天黑。牛骥同一皂，鸡栖凤凰食。
一朝蒙雾露，分作沟中瘠。如此再寒暑，百沴自辟易。
哀哉沮洳场，为我安乐国。岂有他谬巧，阴阳不能贼。
顾此耿耿在，仰视浮云白。悠悠我心忧，苍天曷有极。
哲人日已远，典刑在宿昔。风檐展书读，古道照颜色。